GRADSKO VIJEĆE

KLASA: …….

URBROJ: …… P R I J E D L O G

Karlovac, …….

Na temelju članka 34. i 97. Statuta Grada Karlovca („Glasnik Grada Karlovca“ br. 9/2021- potpuni tekst, 10/2022) Gradsko vijeće Grada Karlovca na \_\_\_\_\_ sjednici održanoj dana \_\_\_\_\_\_\_\_\_\_ 2022. godine donosi

**ODLUKU**

**o provedbi postupka javne nabave radova na energetskoj obnovi zgrade Javne vatrogasne postrojbe Grada Karlovca, Gažanski trg 11, Karlovac**

**Članak 1.**

Postupak nabave radova na energetskoj obnovi zgrade Javne vatrogasne postrojbe Grada Karlovca, Gažanski trg 11, Karlovac, provest će se sukladno Zakonu o javnoj nabavi („Narodne novine“ br. 120/2016) primjenom otvorenog postupka javne nabave male vrijednosti u predmetu nabave: Radovi na energetskoj obnovi zgrade Javne vatrogasne postrojbe Grada Karlovca, Gažanski trg 11, Karlovac.

Odlukom gradonačelnika imenovat će se stručno povjerenstvo za pripremu i provedbu postupka javne nabave.

**Članak 2.**

Procijenjena vrijednost nabave iznosi 1.600.000,00 kuna bez poreza na dodanu vrijednost.

**Članak 3.**

Ovlašćuje se gradonačelnik Grada Karlovca da provede sve radnje u postupku predmetne javne nabave.

**Članak 4.**

Ova Odluka stupa na snagu osmog dana od dana objave u „Glasniku Grada Karlovca“.

**PREDSJEDNIK**

**GRADSKOG VIJEĆA GRADA KARLOVCA**

**Marin Svetić, dipl.ing šumarstva**

**DOSTAVITI:**

1. Ured gradonačelnika, ovdje
2. Upravni odjel za proračun i financije, ovdje
3. Služba za javnu nabavu, ovdje
4. Upravni odjel za gradnju i zaštitu okoliša, ovdje
5. Ministarstvo \_\_\_\_\_\_\_\_\_\_\_\_\_\_\_
6. Predsjednik Gradskog vijeća, ovdje
7. Dokumentacija
8. Zapisnik
9. Glasnik Grada Karlovca
10. Pismohrana

**OBRAZLOŽENJE**

Postupak javne nabave pokreće se u svrhu nabave radove na energetskoj obnovi zgrade javne vatrogasne postrojbe Karlovac k.č. 729/1, k.o. Karlovac 2, u svrhu povećanja energetske učinkovitosti u okviru „Javnog natječaja (EnU-9/21) za energetsku obnovu kulturne baštine“

Predmet nabave se realizira u sklopu projekta pod nazivom „Energetska obnova zgrade Javne vatrogasne postrojbe Grada Karlovca na adresi Gažanski trg 11 u Karlovcu“. Ugovor o neposrednom sufinanciranju energetske obnove zgrada javne namjene koje imaju status kulturnog dobra davanjem sredstava pomoći (reg.broj 2022/023423) sklopljen je između Grad Karlovac i Fonda za zaštitu okoliša i energetsku učinkovitost 2022.godine. Projekt se financira u okviru Javnog natječaja za energetsku obnovu kulturne baštine (EnU-9/21). Bespovratna sredstva za radove iznose 40 % odnosno iznos prihvatljivih troškova iznosi 417.973,00 kuna sa PDVom

U okviru radova obnoviti će se vanjska ovojnica zgrade, a svi vanjski zidovi, uključujući i negrijani prostor stubišta završno će se obraditi žbukanjem. Svi stari prozori i vanjska vrata zamijenit će se novima, s niskim koeficijentima toplinske provodljivosti. S vanjske strane krovnih konstrukcija ugradit će se sloj toplinske izolacije. Ugradit će se i novi završni krovni pokrov, istovjetan starom. Na konstrukciju jednostrešnog krova iznad društvenih prostorija postavit će se solarni paneli.

Nabrojanim zahvatima postići će se značajna poboljšanja fizikalnih svojstava, energetske i ekonomske uštede.

Procijenjena vrijednost nabave iznosi 1.600.000,00 kuna bez poreza na dodanu vrijednost, odnosno 2.000.000,00 kn s PDVom.

Slijedom obrazloženog, predlaže se Gradskom vijeću Grada Karlovca donošenje Odluke o provedbi postupka javne nabave radova na energetskoj obnovi zgrade Javne vatrogasne postrojbe Grada Karlovca, Gažanski trg 11, Karlovac.

U Karlovcu, 08.09.2022. godine

**Pročelnica Upravnog odjela za gradnju i zaštitu okoliša**

**dr.sc. Ana Hranilović Trubić, dipl.ing.građ.**